पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण में जहां अस्पतालों में अफरा-तफरी का माहौल है। वहीं रेलवे और सैटेलाइट अस्पताल में व्यवस्थाओं के मामले में मरीजों को राहत देने के लिए कोई कसर नहीं छोड़ी जा रही है। हालांकि दोनों ही अस्पताल कोविड केयर सेंटर हैं, यहां पर गंभीर रोगियों का उपचार नहीं किया जा रहा, मगर ऑक्सीजन पर आए मरीजों की बेहतर देखभाल की जा रही है। प्रयास किए जा रहे हैं कि यह मरीज यहीं से स्वस्थ होकर लौट जाएं, हालांकि दोनों ही अस्पतालों में बैड फुल हैं।
रेलवे अस्पताल
सभी 62 रोगियों पर कैमरे से नजर, खुद के 10 ऑक्सीजन कंसेंट्रेटर भी आ रहे काम रेलवे अस्पताल में कोविड के लिए सुरक्षित रखे गए 75 में से 62 बैड पर मरीज भर्ती हैं। डॉ. अजीत सिंह कैमरे से मरीज और ऑक्सीजन पर नजर बनाए हुए हैं। सभी 75 बैड तक ऑक्सीजन सिलेंडर, लाइन से ऑक्सीजन देने की सुविधा है। रेलवे अस्पताल के पहले से ही खरीदे गए 10 ऑक्सीजन कंसेंट्रेटर भी मरीजों को शिफ्ट करने या सिलेंडर नहीं होने की स्थिति में काम का रहे हैं।
डीआरएम नवीन कुमार परसुरामका, एडीआरएम संदीप चौहान और मुख्य चिकित्सा अधिकारी डॉ. पीसी मीणा के निर्देशन में डॉक्टर और नर्सिंग कर्मचारी जुटे हुए हैं। आने वाले दिनों में यहां 100 कोविड बैड किए जाने की तैयारी है। यहां से गंभीर रोगी जेएलएन, मित्तल और क्षेत्रपाल अस्पताल में रैफर किए जा रहे हैं। शुक्रवार की रात एक गंभीर रोगी रैफर किया गया।
45 सिलेंडर ही दिए
जिला प्रशासन की ओर से रेलवे अस्पताल को दिए जा रहे ऑक्सीजन सिलेंडर में कटौती कर दी गई है। अब तक 60 सिलेंडर प्रतिदिन रेलवे अस्पताल को दिए जा रहे थे, मगर शनिवार को 45 सिलेंडर ही दिए गए। जिला प्रशासन की ओर से सिलेंडर देने आए कर्मचारियों ने रेलवे कर्मचारियों को कहा कि छोटे या बड़े कोई भी सिलेंडर हों 45 ले लीजिए, सिलेंडर संख्या के मुताबिक ही मिलेंगे, क्षमता के मुताबिक नहीं।
रेलवे अस्पताल में सभी मरीजों पर सीसी टीवी कैमरे से नजर रखी जा रही है। हमारे पास पहले से ही मौजूद ऑक्सीजन कंसेंट्रेटर भी काम आ रहे हैं। जल्द ही अस्पताल को 75 से 100 कोरोना मरीजों की क्षमता का किया जाएगा।
-संदीप चौहान, एडीआरएम, अजमेर रेल मंडल
अस्पताल के सभी 35 बैड फुल है, फिर भी मरीजों के लिए एक सिलेंडर रिसेप्शन पर ही रखा गया है, ताकि तुरंत किसी को जरूरत हो तो एक तात्कालिक व्यवस्था हो जाए। गंभीर रोगी जिनका हाई फ्लो के बाद भी आक्सीजन लेवल 60 से 80 के बीच आ रहा है। उन्हें जेएलएन अस्पताल कोऑर्डिनेट कर अस्पताल की एम्बुलेंस से भेजा जा रहा है।
-डॉ.राकेश पोरवाल, अधीक्षक, सैटेलाइट अस्पताल, अजमेर
सैटेलाइट अस्पताल
35 बैड कोरोना मरीजों के लिए आरक्षित हैं, जो सभी फुलआदर्श नगर स्थित सैटेलाइट अस्पताल में कोरोना मरीजों के लिए रिसेप्शन और हैल्प डेस्क पर ही एक गैस सिलेंडर रखा है, ताकि सबसे पहले मरीज को ऑक्सीजन दी जा सके। यहां पर 35 बैड कोरोना मरीजों के लिए आरक्षित हैं, जो सभी फुल हैं। यहां पर जिन मरीजों को हाई फ्लो से ऑक्सीजन देने के बाद भी ऑक्सीजन लेवल 60 से 80 आ रहा है, उन्हें जेएलएन अस्पताल में सांजस्य कर रैफर किया जा रहा है।
फुल 35 बैड के अलावा यदि किसी मरीज परिजन स्वयं आक्सीजन की व्यवस्था करने की हां भरता है तो उसे भी एडमिट किया जा रहा है। ऐसे मरीजों की संख्या केवल 2 ही है। यहां पर 20 डॉक्टर और 55 नर्सिंग कर्मचारी अधीक्षक डॉ. राकेश पोरवाल के निर्देशन में काम कर रहे है। अस्पताल ने गंभीर मरीजों को जेएलएन अस्पताल तक भेजने के लिए एम्बुलैंस की व्यवस्था भी कर रखी है। शनिवार को सैटेलाइट अस्पताल से जेएलएन अस्पताल के लिए 65 साल की सावित्री, 45 साल के पप्पू और 23 साल के विशाल को रैफर किया गया।
आज से पंचशील में भी हाे सकती है काेविड मरीजों की भर्ती
काेविड मरीजों के लिए राहत की खबर है। सब कुछ सामान्य रहा ताे रविवार से पंचशील स्थित सीएचसी पर भी रविवार से यहां मरीजों काे भर्ती करना शुरू कर दिया जाएगा। जेएलएन अस्पताल के कार्यवाहक अधीक्षक डाॅ. नीरज गुप्ता ने बताया कि सीएचसी पंचशील पर वर्तमान में काेविड वैक्सीनेशन और आई ओपीडी का कार्य चल रहा है। गत दिनाें से यहां पर ऑक्सीजन लाइन बिछाए जाने व पलंग लगाने का अधिकांश काम पूर्ण हाे चुका है। इसी काे देखते हुए प्रशासन ने वहां मरीजों काे भर्ती करने की तैयारी की है।
रविवार काे यहां चिकित्सकाें की टीम दाैरा करेगी। यहां मरीजों के लिए ऑक्सीजन लाइन व भर्ती की अन्य स्थितियाें के सभी व्यवस्था पूरी हाे गई ताे मरीज भर्ती कर लिए जाएंगे। यहां काेविड मरीजों की भर्ती शुरू हाे जाने के बाद मरीजों काे जहां राहत मिलेगी वहीं जेएलएन पर भी मरीजों का दबाव कम हाेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hne_Deva hin_Deva hin_Deva bho_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn